Diari Oficial de la Generalitat Valenciana


Sumari del DOGV 6515, del 06-05-2011 (2011/5109)

RESOLUCIÓ de 27 d'abril de 2011, per la qual es modifica la Resolució de 9 de febrer de 2011, de la directora general de Comercialització, per la qual es reconeix Los Balagueses com a vi de finca.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6515

Data del DOGV
:   06-05-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/5109


Data del document
:   27-04-2011

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Correcció d'errades

Anàlisi jurídica

 Descriptors 

:   * empresa privada

RESOLUCIÓ de 27 d'abril de 2011, per la qual es modifica la Resolució de 9 de febrer de 2011, de la directora general de Comercialització, per la qual es reconeix Los Balagueses com a vi de finca. [2011/5109]  
En la Resolució de 9 de febrer de 2011, de la directora general de Comercialització, per la qual es reconeix Los Balagueses com a vi de finca (DOCV núm. 6478, d'11.03.2011), s'han observat determinats aspectes que cal modificar en els termes que a continuació s'exposen.  
  
Sobre la base d'allò que es preveu en l'Orde de 14 de juliol de 2009, de la Conselleria d'Agricultura, Pesca i Alimentació, per la qual s'aproven les normes dels vins de finca a la Comunitat Valenciana (DOCV núm. 6064, de 24.07.2009), resolc:  
  
Primer  
En els paràgrafs tercer i quart del preàmbul de la resolució abans esmentada és procedent la modificació següent:  
On diu:  
«Los Balagueses va presentar la sol·licitud corresponent de reconeixement com a vi de finca d'acord amb el que s'establix en l'article 12 de l'esmentada Orde de 14 de juliol de 2009, el 25 d'agost de 2005.  
Una vegada revisat i tramitat l'expedient administratiu corresponent, a la vista de la sol·licitud formulada per Los Balagueses i de l'informe proposta de caràcter tècnic favorable al reconeixement, resolc:»;  
  
  
Ha de dir:  
«Andrés Valiente e Hijos, SL, va presentar la sol·licitud corresponent de reconeixement com a vi de finca d'acord amb allò que s'establix en l'article 12 de l'esmentada Orde de 14 de juliol de 2009, el 25 d'agost de 2005.  
Una vegada revisat i tramitat expedient administratiu corresponent, a la vista de la sol·licitud formulada per Andrés Valiente e Hijos, SL, i de l'informe proposta de caràcter tècnic favorable al reconeixement, resolc:».  
  
Segon   
En l'apartat primer de la resolució abans esmentada és procedent la modificació següent:  
On diu:  
«Una vegada tramitat l'expedient administratiu complet, amb la sol·licitud corresponent de reconeixement presentada amb registre d'entrada a la Conselleria d'Agricultura, Pesca i Alimentació de 25 d'agost de 2009, es reconeixen com a vi de finca els vins Los Balagueses, d'acord amb les característiques tècniques que per a este vi es recullen en l'annex d'esta resolució»;  
  
Ha de dir:  
«Una vegada tramitat l'expedient administratiu complet, amb la sol·licitud corresponent de reconeixement presentada amb registre d'entrada a la Conselleria d'Agricultura, Pesca i Alimentació de 25 d'agost de 2005, es reconeixen com a vi de finca els vins Los Balagueses, d'acord amb les característiques tècniques que per a este vi es recullen en l'annex d'esta resolució».  
  
Tercer  
En el punt 2. Òrgan de certificació, de l'annex de la resolució abans esmentada és procedent la modificació següent:  
On diu:  
«La certificació del vi de finca Los Balagueses serà assumida pel Consell Regulador de la DOP Utiel-Requena, segons la norma UNE-EN 45701. Les oficines centrals del Consell Regulador es troben ubicades al carrer de Sevilla, número 12, 46918 Utiel (València)»;  
  
Ha de dir:  
«La certificació del vi de finca Los Balagueses serà assumida per l'autoritat competent o pels organismes en els quals esta delegue.  
Autoritat competent: Àrea de Qualitat Agroalimentària. Conselleria d'Agricultura, Pesca i Alimentació. Carrer d'Amadeu de Savoia, número 2, 46993 València».   
  
Quart  
En el punt 7. Mètode de vinificació i elaboració, lletra a, de l'annex de la resolució abans esmentada és procedent la modificació següent:  
On diu:  
«Envelliment d'entre 6 mesos i 16 mesos en bótes de roure d'origen europeu, principalment, i americà de 225 litres amb temps d'ús inferior a 4 anys»;  
  
Ha de dir:  
«Envelliment mínim de 24 mesos dels quals, almenys, 6 hauran romàs en bótes de fusta de roure d'origen europeu, principalment, i americà de 225 litres amb temps d'ús inferior a 4 anys».  
  
  
Quint  
En el punt 10. Coeficient de transformació de raïm/vi, de l'annex de la resolució abans esmentada és procedent la modificació següent:  
On diu:  
«El coeficient de transformació de raïm en vi està comprés entre un 55 i un 70%»;  
  
Ha de dir:  
«El coeficient de transformació de raïm serà del 68%».  
  
Sext  
En la versió valenciana de la resolució abans esmentada en el punt 12. Elements característics dels vins Los Balagueses, lletra a. Característiques analítiques, quadre de l'analítica del vi negre, és procedent la modificació següent:  
On diu:  
  
  
Ha de dir:  
  
  
Este acte posa fi a la via administrativa i contra este es pot interposar, potestativament, recurs de reposició davant de la consellera d'Agricultura, Pesca i Alimentació en el termini d'un mes, comptat des de l'endemà de la notificació, o impugnar-se directament davant de l'orde jurisdiccional per mitjà de la interposició de recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, des de l'endemà de la notificació, de conformitat amb allò que es disposa en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 27 d'abril de 2011.- La directora general de Comercialització: Marta Valsangiacomo Gil.